Ɣäb 2
1
Ɣän bä ku guic ni duɔ̱ɔ̱p,
bä cuɔ̱ŋ wi̱i̱ bi̱i̱kä,
ɣän bä min bi Kuoth Nhial,
ɛ la̱r ɣä i̱ bä lat lip,
kɛ luɔc ɛ bɛ loc ni
go̱o̱nydä mɔ.
Luɔ̱c Kuɔth Nhial
2
Kä cu Kuoth Nhial ɣä loc i̱,
“Gɔ̱ri min ci nɛn rɛy päämni
tin pat paat,
dɔ̱ŋ bi ram wä jɛ kuɛn ɛ tit.
3
Gɔ̱r ni jɛ piny kɛ ɣöö
/ken gua̱a̱thdɛ ni ben,
kä bɛ ben kɛ pɛ̈th,
kä bɛ thuɔ̱k.
Kä mi cɛ jääny, lipɛ,
bɛ ben ɛ thuɔ̱k,
/cɛ bi jääny.
4
Kä nɛn ɛ, nɛy tin ji̱ dueeri
/cikɛ bi tëk,
kä nɛy tin ji̱ cuŋni
bikɛ tëk,
kɛ ɣöö ŋa̱thkɛ Kuoth.
5
Kɛ thuɔ̱k kɔaŋ bathɛ raan,
kä raan ɛ gua̱n liakä
mi thil lɔ̱a̱ŋ.
Kɛ ɣöö ce̱tdɛ nikɛ kɔ̱a̱k
kɛnɛ lia̱a̱ /cikɛ ro̱ŋ.
Cɛ döör diaal mat puɔ̱ɔ̱nydɛ
ala nɛɛkɛ.”
6
Ci nɛy diaal ti̱ti̱ rɔ mal lɛ riet jɛ kɛ pɛl a thil dual a ba jɛ jiök i̱,
“Riɛk akɛ ram mi ci
mi /cia̱ duŋdɛ ka̱n
mi moc rɔ ria̱ŋ kɛ mac nath!
A bi ku mäni nɛy bi
nɛmɛ la̱t ɔ?”
7
Kä /ci ji̱ ŋua̱lu rɔ̱ bi jiɛc,
nɛy tin ba ji̱ pën ciaŋ?
A bi ji̱n a pɛ̈cdiɛn.
8
Kä kɛ ɣöö ci döör ti ŋuan pɛc,
bi nɛy tin ci duɔth ji̱ pɛc,
kɛ ɣöö ci nɛy ti ŋuan näk,
kä ci wi̱c muɔ̱ɔ̱n däk
kɛnɛ wi̱i̱,
kɛ tin diaal tin cieŋ thi̱n.
9
Riɛk akɛ ram mi no̱ŋ dhɔrɛ ria̱ŋ
kɛ duɔ̱ɔ̱p mi duer,
min lät duelɛ guäth mi loc,
kɛ ɣöö ci riɛk ɛ bi jek!
10
Ci nöŋ ni dhɔru pöc,
kɛ däkdu kɛ nɛy ti ŋuan,
ci ya̱r ni tëkdu.
11
Bi wiee ni pääm pua̱a̱ny pa̱a̱ny,
kä ba jɔwdiɛn gam
ɛ jiɛn wecdɛ.
12
Riɛk akɛ ram mi lät wec
kɛ näk nath,
kä yiɛthɛ ciëŋ piny
kɛ nyuɔɔn!
13
Kä /ciɛ Kuoth Nhial in
la Ruey Ɣɔaa in leny buɔ̱mdɛ
ti diaal laar jɛ mɔ
ɛn ɣöö,
min ca la̱t ɛ naath
ɛ duŋ maac,
kä min cuuc döör rɔ̱
kɛ jɛ ɛ baŋ?
14
Kɛ ɣöö bi wi̱c muɔ̱ɔ̱n thia̱a̱ŋ
kɛ gɔɔy ŋäcä bumä
Kuɔth Nhial,
ce̱tkɛ min la pi̱w yiër
a thiääŋ.
15
Riɛk akɛ ram mi määth
ji̱ thieekädɛ kɛ kɔaŋ,
min jio̱mkɛ kɔaŋ rɛy dhar
amäni mi ci kɛ yɔ̱ŋ,
kɛ ɣöö bɛ ta̱a̱diɛn baaŋ a
thil bieyni cu guic!
16
Kä bi thia̱a̱ŋ ni ji̱n kɛ pöc
kɛ gua̱th wutädu.
Ji̱n puɔ̱nydu bi maath
kɛ kɔaŋ,
kä bi yɔ̱ŋ a bi te
ni baaŋ!
Liɛɛr kɔŋä min te tetdä cuëëc
Kuɔth Nhial a luc rɔ ji̱ ni,
a bi pöc wuɔ̱tdu
kuɔ̱m ni piny!
17
Kä bi riɛk ëë ci lät
kä ji̱ Lɛ-ba-nɔn ji̱ roc,
kä bi da̱k ëë ci däk ni ley
ji̱ jak kä dual,
kɛ ɣöö ci nɛy ti ŋuan näk,
kä ci wi̱c muɔ̱ɔ̱n däk
kɛnɛ wi̱i̱,
kɛ tin diaal tin cieŋ thi̱n.
18
Ɛŋu mi lot kuoth pa̱a̱m jɛ
kä lätdɛ raan,
/cɛ lät ni ŋi̱i̱cni ka̱a̱cni?
Kä dee ram mi lät jɛ,
jɛ kulɛ ŋäth i̱di,
kä cɛ la̱t ni kuoth pa̱a̱m mi
/ci ruac!
19
Riɛk akɛ ram mi
jio̱k jiath i̱ keri,
kä jio̱kɛ päm i̱ jiɛc rɔ!
Kɛn tɔ̱tɔ̱ deekɛ nyuuth ŋun?
Nɛn ɛ ca jɛ rɔth kɛ da̱a̱p
kɛnɛ ciɛk in bo̱r,
kä thilɛ yiëë mi te rɛydɛ.
20
Kä Kuoth Nhial tëë rɛy
luaakdɛ min rɛl rɔ,
a ɣɔw kɛɛliw päl rɔ
piny nhiamdɛ.
